*proiect*

**GUVERNUL REPUBLICII MOLDOVA**

**H O T Ă R Î R E**

**Cu privire la aprobarea Strategiei de dezvoltare a industriei tehnologiei informației și a ecosistemului pentru inovare digitală pe anii 2018-2023 și Planului de acțiuni privind implementarea acesteia**

În scopul creării condițiilor pentru sporirea competitivității, diversificării industriei tehnologiei informației și orientării acesteia spre inovare digitală în toate sectoarele economiei, Guvernul

**HOTĂRĂŞTE:**

**1.** Se aprobă:

Strategia de dezvoltare a industriei tehnologiei informației și a ecosistemului pentru inovare digitală pe anii 2018-2023, conform anexei nr.1;

Planul de acțiuni privind implementarea Strategiei de dezvoltare a industriei tehnologiei informației și a ecosistemului pentru inovare digitală pe anii 2018-2023, conform anexei nr.2.

**2.** Ministerele și alte autorități administrative centrale responsabile de implementarea Strategiei nominalizate:

vor întreprinde măsurile necesare pentru realizarea prevederilor Strategiei;

vor informa anual, până la data de 15 februarie, Ministerul Economiei și Infrastructurii despre executarea Strategiei.

**3.** Ministerul Economiei și Infrastructurii va prezenta Guvernului anual, până la data de 31 martie, raportul privind implementarea Strategiei menționate.

**4.** Coordonarea şi controlul asupra executării prezentei hotărâri se pune în sarcina Ministerului Economiei și Infrastructurii.

|  |  |
| --- | --- |
| **PRIM-MINISTRU** | **Pavel FILIP** |
| **Contrasemnează:** |  |
| **Ministrul economiei și infrastructurii** |  |
|  |  |
| **Ministrul finanțelor** |  |
|  | |